John William Strutt

John William Strutt, Rayleigheko 3. baroia (Langford, Essex, Ingalaterra, 1842ko azaroaren 12a - Witham, Essex, 1919ko ekainaren 30a) britainiar fisikaria izan zen.

 Biografia 
Cambridgeko Unibertsitatean egin zituen ikasketak, eta 1879an unibertsitate hartako Fisikako katedra eskuratu zuen. 1887an Londresko Erregeren Institutuko Filosofia Naturaleko katedra bereganatu zuen. 1905etik 1908ra arte, Royal Society of London erakundeko lehendakaria izan zen, eta 1908an Cambridgeko Unibertsitateko kantziler izendatu zuten.

Fisikako alor guztietan lan ugari egin zituen: molekula batzuen neurriak mugatu zituen, hotsari, isurkarien eta gasen dinamikari, argiaren hedapenari, xafla meheen elastikotasunari, elektrizitateari eta beste gai batzuei buruz oinarrizko lanak egin zituen. Gasen dentsitateari buruz egin zituen neurketa zehatzei esker, eta William Ramsayrekin batera lan eginez, argon gasa aurkitu zuen.

 Erreferentziak 

 Kanpo estekak 

Kategoria:Essex konderriko jendea
Kategoria:Erresuma Batuko fisikariak
Kategoria:Fisikako Nobel Saridunak
Kategoria:Copley Domina
Kategoria:Royal Domina
Kategoria:Royal Societyko kideak
Kategoria:Frantziako Zientzien Akademiako kideak
Kategoria:Harrow Schoolen ikasitakoak
Kategoria:Eton Collegen ikasitakoak
Kategoria:Ingalaterrako anglikanoak
Kategoria:Erresuma Batuko Kontseilu Pribatuko kideak
Kategoria:Zientzien Prusiar Akademiako kideak